OpenLLM-France/wikimedia huggingface dataset:
# The Smiths

The Smiths izan zen Bretainia Handiko influentzia handiko musika talde bat, 1980ko hamarkadakoa.

## Ibilbidea

Berau 1982ko hasieran sortu zen, partaideak ondokoak zirelarik: Steven Morrissey (1959ko maiatzaren 22an jaioa), eta Johnny Marr (1963ko urriaren 31n jaioa), Manchesterrekoak. Biak hasi ziren abestiak idazten, Marren gitarran eta Morrisseyren testuetan oinarrituak, azken hau aldizkako eta ez oso arrakasta handiko musika kazetaria zelarik.
Hurrengoa gehitzean Andy Rourke baxu-jolea izan zen, hiri berekoa eta Marren laguna. Mike Joyce batu zitzaien bateria gisa entzunaldi baten ondoren.
Rough Trade records-ekin sinatu zuten, bere lehenengo single-a kaleratuz, "Hand in Glove", 1983ko maiatzaren 13an. Diskoak, beren ondorengo single asko legez, John Peel DJren laguntza izan zuen, baina ez zuen arrakastarik lortu zerrendetan.
Jarraipenek, "This Charming Man" and "What Difference Does It Make", zorte hobea izan zuten eta, musika prentsaren laguntzaz, hasi ziren jarraitzaile sutsuak izaten. Morrisseyren testuak, azalean depresiboak, maiz humorez beteta zeuden ("niri barrea eragiteko gai den talde bakarretako bat", esan zuen Peel-ek) eta beren alienazio istorioek gazte kulturaren barruan etsita zeuden pertsonen artean (aspertuta arrakasta zerrendetan nagusi ziren sintetizagailuez eta new romantic taldeez) entzulego bat aurkitu zuten.
Arrakastaren gorenean zeudenean taldea desegin zuten, batez ere Marr eta Morrisseyren arteko desadostasunengatik.

## Diskografia
### Estudioko lanak

* The Smiths (1984)
* Meat Is Murder (1985)
* The Queen Is Dead (1986)
* Strangeways, Here We Come (1987)

### Bildumak

* Hatful of Hollow (1984)
* The World Won't Listen (1987)
* Louder Than Bombs (1987)

### Zuzenekoak

* Rank (1988)

## Kanpo estekak

* (Ingelesez) The Smiths File Online
* Datuak: Q180598
* Multimedia: The Smiths / Q180598
# The Sing (Bill Callahan)

The Sing (euskaraz Kantua) Bill Callahan estatubatuar kantautorearen abesti bat da. 2013ko Dream River diskoaren barnean argitaratu zuen.

## Kanpo estekak

* Bill Callahanen The Sing abestiaren bideoklipa ikusgai eta entzungai (Ingelesez)
* Datuak: Q16519026
# The Sixth Sense

The Sixth Sense (euskaraz Seigarren Zentzumena) 1999ko M. Night Shyamalan indiar zinema zuzendariaren suspensezko filma da. Estrenatu zenean, ikusle eta kritika arrakasta handia izan zuen.

## Argumentua

Oharra: Atal honek istorio osoa edo amaiera argitzen du.
Cole Sear (Haley Joel Osment) bederatzi urteko mutikoa da, sekretu batek izututa bizi dena: hildakoak ikusten ditu, batzuetan modu oldarkorrean aurre egiten diotela. Bere ahalmen horrek jendeari irekitzea eragozten dionez, Malcolm Crowe (Bruce Willis) haur-psikiatraren kontsultara doa, arazoa konpontzeko. Biak ere beren ahalmenaren jatorria topatzen saiatu dira, azken amaiera harrigarrira iritsi arte...

## Aktoreak

* Bruce Willis: Malcolm Crowe
* Haley Joel Osment: Cole Sear
* Olivia Williams: Anna Crowe, Coleren ama
* Toni Collette: Lynn Sear, Malcolmen emaztea
* Donnie Wahlberg: Vincent Grey
* Bruce Norris: Stanley Cunningham
* Trevor Morgan: Tommy Tammisimo
* Peter Tambakis: Darren
* Jeffrey Zubernis: Bobby
* M. Night Shyamalan: Hill medikua

## Kanpo estekak

* The Sixth Sense filmaren IMDBko fitxa irakurgai (Ingelesez)
* Datuak: Q183063
* Multimedia: The Sixth Sense / Q183063
# The Slaughter Rule

The Slaughter Rule (euskaraz Abere-Hiltzailearen Araua), 2003ko Alex Smith eta Andrew J. Smith estatubatuarrek zuzendutako drama film bat da. Ryan Gosling eta David Morse aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Montana, amerikar futbolan talde bat bestearen atzetik 45 puntuko aldeaz doanean partidua amaitzea ahalbideratzen duen arau bat bada: Abere-Hiltzailearen Araua. Baina arau hau ez da Montanako lautada izoztuan existitzen, bertan bizirauteko alkohola eta borrokan egiteko trebetasuna beharrezkoak baidira.
Blue Springs udalerrian Roy Chutney (Ryan Gosling) institutuko ikaslea bizi da, haren aitak bere buruaz beste egin ondoren bizitzan maldan behera doan mutil gaztea da, gainera ez du Evangelline (Kelly Lynch) amarekin harreman esturik. Gideon Ferguson (David Morse) gizaseme bakarti eta zakarrak Roy talde batean jokatzeko erreklutatuko du. Honela, entrenatzailea eta nerabearen artean adiskidetasun harremana sortuko da, baina Roy, herriko beste biztanle batzuen antzera, susmatzen hasiko da, Gideon adiskidetasun soilean baina beste zeozertan interesatuagoa ez ote dagoen.

## Aktoreak

* Ryan Gosling: Roy Chutney
* Amy Adams: Doreen
* David Morse: Gideon Ferguson
* Clea DuVall: Skyla Sisco
* Kelly Lynch: Evangeline Chutney
* Eddie Spears: Tracy Bi Zakur

## Kanpo estekak

* IMDBko fitxa irakurgai (Ingelesez)
* Datuak: Q786342
# The Smiling Lieutenant

The Smiling Lieutenant 1931ko Ernst Lubitsch alemaniar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Nikolaus ‘Niki’ von Preyn tenientea Franzi biolin-jolearekin Vienan maitemindu, eta amorante egingo dira.

## Aktoreak

* Maurice Chevalier: Nikolaus ‘Niki’ von Preyn tenientea
* Claudette Colbert: Franzi
* Miriam Hopkins: Anna printzesa
* Charles Ruggles: Max
* George Barbier: Adolfo XV.a erregea
* Hugh O'Connell

## Erreferentziak

* ↑ www.sansebastianfestival.com

## Kanpo estekak

* Datuak: Q1199446
* Multimedia: The Smiling Lieutenant / Q1199446
# The Sisters Brothers (filma)

The Sisters Brothers 2018ko Jacques Audiard frantziar zinema zuzendariak zuzendutako umore beltzeko western filma da. Gidoia Audiard eta Thomas Bidegainek idatzi zuten, Patrick deWitten izen bereko eleberrian oinarriturik. John C. Reilly eta Joaquin Phoenix aktoreek antzeztu zuten.
Veneziako Mostran estreinatu zen 2018ko irailaren 2an, eta Zuzendari Onenaren Zilarrezko Lehoia eskuratu zuen.

## Argumentua

Oharra: Atal honek istorio osoa edo amaiera argitzen du.
Charlie eta Eli Sisters aurkako mundu basati batean bizi dira. Odolez zikinak dituzte eskuak: hala kriminalen nola inozenteen odolez. Ez dute inor hiltzeko kezkarik. Haien lana da. Charlie, anaia gaztea, hiltzeko jaio zen. Elik, ordea, bizitza normala eramatearekin egiten du amets. Komodoroak gizon bat aurkitu eta akabatzeko kontratatuko ditu. Oregonetik Kaliforniara, ehiza errukigabea hasiko da, bi anaien arteko eromenezko lotura proban jarriko duen iniziazio-bidaia bat… gizatasunera eramango dituen bide bat?

## Aktoreak

* John C. Reilly: Eli Sisters
* Joaquin Phoenix: Charlie Sisters
* Jake Gyllenhaal: John Morris
* Riz Ahmed: Hermann Kermit Warm
* Rutger Hauer: Komodoroa
* Carol Kane: Mrs. Sisters
* Rebecca Root: Godolphin
* Ian Reddington: Aita
* Richard Brake: Rex
* Allison Tolman

## Erreferentziak

* ↑ «The Sisters Brothers» Veneziako Mostra.
* ↑ Venice: Alfonso Cuaron Wins Golden Lion for 'Roma'. The Hollywood Reporter (Noiz kontsultatua: 2018-9-8).
* ↑ «The Sisters Brothers» Donostiako Zinemaldia.

## Kanpo estekak

* IMDBko fitxa irakurgai (Ingelesez)
* Datuak: Q29558633
* Multimedia: The Sisters Brothers / Q29558633
# The Sleeping Tiger

The Sleeping Tiger 1954ko Joseph Losey estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Psikoanalista bikain bati lapurtzen saiatu ondoren, gaizkile bat esperimentu bateko akuri bihurtuko du; izan ere, krimenerako joera sendatu nahi dio.

## Aktoreak

* Dirk Bogarde: Frank Clemmons
* Alexis Smith: Glenda Esmond
* Alexander Knox: Dr. Clive Esmond
* Hugh Griffith: inspektorea
* Patricia McCarron: Sally Foster
* Maxine Audley: Carol
* Glyn Houston: Bailey
* Harry Towb: Harry
* Russell Waters: Pearce & Manneko zuzendaria
* Billie Whitelaw: Pearce & Manneko atezaina
* Fred Griffiths: taxi gidaria
* Esma Cannon: emakumea

## Erreferentziak

* ↑ www.sansebastianfestival.com

## Kanpo estekak

* Datuak: Q3214019
# The Citadel

The Citadel (arabieraz: القلعة), Arabiar Emirerri Batuetako Dubai hiriko bulego etxe orratz bat da. 201 metro eta 48 solairu dauzka eta 2008an amaitu zuten.
DAR Consult arkitekto taldeak diseinatu zuen.

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q3756827
* Multimedia: The Citadel (Dubai) / Q3756827
# The Clare at Water Tower

The Clare at Water Tower, Ameriketako Estatu Batuetako Chicago hirian dagoen etxebizitza etxe orratz bat da. Guztira 179 metro eta 53 solairu dauzka eta 2009an amaitu zuten eraikitzen.
Perkins+Will arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q2387082
* Multimedia: The Clare at Water Tower / Q2387082
# The City and the Stars

The City and the Stars (euskaraz Hiria eta Izarrak), 1956ko Arthur C. Clarke britainiar idazlearen zientzia fikziozko eleberri bat da.

## Argumentua

Etorkizun urrun batean, Diaspar hiria Lurreko gizateriaren azken kideen bizilekua bilakatu da. Bere jatorrizko planetaraino galaxia guztia bereganatu zuten estraluarta espaziontzi inbasiotzaileek jazartuta, beren Inperio Galaktikoa abandonatu zuten. Ordutik, eta milioika urteetan zehar, Diasparrek beren biztanleak gizarte perfektu batean mantendu izan ditu. Bere behin-betiko zirkuituei esker, hiriak bere elementu guztiak mantentzen ditu, hiritarrak barne, hauek Sorkuntza Aretoan jada helduak direla agertzen dira, mende luzeetako bizitza zoriontsuak bizi dituzte, eta azkenean Memoria Bankuetara itzuli, bertan milaka urtetara jazoko den berpizkundearen zain egonez.
Baina Disparren aurrez hiriaren memorian gorderik ez dagoen informazioa duen hiritar bakarren bat jaiotzea oso ezohikoa da. Inork ez daki zergatik agertzen diren, ez eta zein den beren funtzioa Diasparreko mekanismo sofistikatuan ere.
Alvin bakar hauetako bat da, eta gisa honetan ez du oroitarazteko aurreko bizitzarik. Horregatik ez zaio Diasparreko itxurazko antolakuntza perfektua zalantzan jartzea zail egiten, eta bereziki beren biztanleak bertatik ateratzeko gai ez izatea eragiten dituen muga emozionalak. Nahiz eta erosotasunez inguratua egon, Alvin ez dago asebetea. Baina laister bere helburua topatuko du: Diaspar utzi, kanpoaldea dioten bezain latza ote den frogatu, eta Lurraren gain dauden azken gizakiak ote diren topatu.

## Kanpo estekak

* Datuak: Q386544
# The Clancy Brothers

The Clancy Brothers irlandar folk musika taldea da, 1960ko hamarkadan ospea handia bereganatu zuten, beren eraginez Estatu Batuetan irlandar folk musika edo musika herrikoiak sona handia iarabazi zuelarik. Clancy anaiak hauek ziren: Patrick "Paddy" Clancy, Tom Clancy, Bobby Clancy eta Liam Clancy. Halere Tommy Makem musikariarekin elkarlanean ari ziren unean ospetsuen izan ziren, hauek denak batera The Clancy Brothers and Tommy Makem izendapenaz dozena bat pasatxo diska kaleratu zituztelarik.
Talde honen ezaugarri edo bitxikeri berezia euren janzkeran zetzan: emanaldiro beren Aran uharteetako artilezko Aran jertse lodi zuriez jantziak agertzen baitziren (batzuetan baita irlandar txapelez ere).
Askorentzat talde hau irlandar folk musikaren berpizkundea edo urrezko aroaren aitzindariak izan ziren, hauen ondoren bere gisako talde ugari sortu baitziren.

## Bideoak

* The Clancy Brothers eta Tommy Makem "The Wild Colonial Boy" abestia telebistako sailo batean abestuz ikusgai
* The Clancy Brothers taldea "Oro Se Do Bheatha Bhaile" abestia abesten irlandar taberna bateko emanaldi batean ikusgai
* The Clancy Brothers taldea "The Wild Rover" abestia abestuz entzungai
* The Clancy Brtohers eta Tomy Makem "The Rocky Road to Dublin" abestia abestuz ikusgai

## Kanpo estekak

* Clancy Brothers Festival musika jaialdiaren webgunea (Ingelesez)
* The Clancy Brothers taldea Myspace webgunean (Ingelesez)
* Datuak: Q1209252
* Multimedia: The Clancy Brothers / Q1209252
# The Circle

The Circle Bon Jovi talde estatubatuarraren hamaikagarren estudio albuma da. Disko honetan aurrekoan erabilitako country doinua alde batera utzita, rock aldera itzuli zen taldea. 3 milioi ale inguru saldu zituzten mundu guztian zehar.
Diskoarekin batera atera zuten edizio mugatu batean When We Were Beautiful izeneko dokumentala gehitu zuten. Bertan, Lost Highwayren biran taldeari egindako jarraipena zegoen, taldekideei elkarrizketekin.

## Abestien zerrenda

| Zenb. | Abestia | Luzera |
| 1. | We Weren't Born to Follow | 4:03 |
| 2. | When We Were Beautiful | 5:18 |
| 3. | Work for the Working Man | 4:04 |
| 4. | Superman Tonight | 5:12 |
| 5. | Bullet | 3:50 |
| 6. | Thorn in My Side | 4:05 |
| 7. | Live Before You Die | 4:17 |
| 8. | Brokenpromiseland | 4:57 |
| 9. | Love's the Only Rule | 4:38 |
| 10. | Fast Cars | 3:16 |
| 11. | Happy Now | 4:21 |
| 12. | Learn to Love | 4:39 |

## Bideoak

* We Weren´t Born to Follow
* Superman Tonight

## Kanpo estekak

* Datuak: Q682898
# The Circus (filma)

The Circus (euskaraz Zirkoa) 1928ko Charles Chaplin ingeles zinema zuzendari, ekoizle, gidoigile eta aktoreak zuzendu, ekoitzi, idatzi eta antzeztutako film mutu bat da. Chaplinez gain, Al Ernest Garcia, Merna Kennedy, Harry Crocker, George Davis eta Henry Bergman aktoreek antzeztu zuten.
Charles Chaplinen azken film mutua izan zen.
Lau Oscar Sarietarako izendapena jaso zituen: Film onenaren Oscar Saria (United Artists; Charlie Chaplin, ekoizlea), Zuzendari onenaren Oscar Saria (Charles Chaplin), Gizonezko aktore onenaren Oscar Saria (Charles Chaplin) eta Argumentu onenaren Oscar Saria (Charles Chaplin).

## Argumentua

Oharra: Atal honek istorio osoa edo amaiera argitzen du.
Charlot (Charlie Chaplin) etxegabea zirku ibiltari bati batu eta bertako Merna (Merna Kennedy) neska gazte zaldunaz maiteminduko da, aldi berean neska gaztea Rex (Harry Crocker) zirkuko indartsuaz maitemindua dago. Bienbitartean, Charlotek era guztietako gorabehera eta pasarte xelebre ugari biziko ditu.

## Aktoreak

* Charlie Chaplin: Charlot etxegabea
* Al Ernest Garcia: Zirkuaren nagusia eta eszenatokiko aurkezlea
* Merna Kennedy: Zirkuko nagusiaren alabaordea, zalduna
* Harry Crocker: Rex, funanbulista eta pailazoa
* George Davis: Aztia
* Henry Bergman: Pailazo zaharra
* Tiny Sandford: Jabe nagusia (baita Stanley J. Sandford gisa ere)
* John Rand: Jabe nagusiaren laguntzailea (baita pailazoa ere)
* Steve Murphy: Diruzorro-lapurra

## Kanpo estekak

* The Circus filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q669929
* Multimedia: The Circus (1928 film) / Q669929
# The Clan of the Cave Bear (filma)

The Clan of the Cave Bear (euskaraz Leize Hartzaren Klana) 1986ko Michael Chapman estatubatuar zinema zuzendariaren historia, drama eta abenturazko filma bat da. Jean M. Auel idazlearen izenburu berdineko The Clan of the Cave Bear eleberrian oinarritua dago. Daryl Hannah, Pamela Reed, James Remar eta Thomas G. Waites aktoreek antzeztu zuten.
Historiaurrean girotua dagoenez, filmeko pertsonaiek keinu eta ahots soinuen bidez elkar komunikatzen dira.

## Argumentua

Oharra: Atal honek istorio osoa edo amaiera argitzen du.
Ayla (Nicole Eggert/Daryl Hannah) Cro-Magnon neskatoak lurrikara baten ondorioz bere familia guztia galdu eta Neanderthal talde edo klan batek babes emango dio. Creb aztiak (James Remar) eta bere arreba Iza belarginak (Pamela Reed) alabatzat hartu eta euren Klanaren ohitura eta bizimoduan hezituko dute.

## Aktoreak

* Daryl Hannah: Ayla nerabe eta heldua
* Nicole Eggert: Ayla neskatoa
* Pamela Reed: Iza
* James Remar: Creb
* Thomas G. Waites:Broud
* John Doolittle: Brun
* Curtis Armstrong: Goov
* Martin Doyle: Grod
* Tony Montanaro: Zoug
* Mike Muscat: Dorv
* John Wardlow: Droog
* Keith Wardlow: Crug
* Barbara Duncan: Uka
* Gloria Lee: Oga
* Janne Mortil: Ovra
* Lycia Naff: Uba
* Bart the bear: Hartza

## Kanpo estekak

* The Clan of the Cave Bear filmaren IMDBko fitxa irakurgai (Ingelesez)
* Datuak: Q749578
# The Cider House Rules (filma)

The Cider House Rules (euskaraz "Sagardotegiko Arauak") 1999ko Lasse Hallström suediar zinema zuzendariaren estatubatuar filma bat da. Filma honetan honako aktore hauek antzeztu izan zuten: Tobey Maguire, Michael Caine, Charlize Theron, Paul Rudd, Delroy Lindo eta Erykah Badu.
1985an John Irving estatubatuar idazleak idatzitako The Cider House Rules eleberriaren zinemarako egokitzapena da.
Zazpi Oscar Sarietarako izendatua egon zen, azkenik Gizonezko bigarren aktore onenaren Oscar Saria (Michael Caine) eta Egokitutako gidoi onenaren Oscar Saria (John Irving) irabazi zituen. Bestalde, bi Urrezko Globo Sari ere irabazi zituen, Gidoi Onena eta Egokitzapen Onenarena. Veneziako Mostran ere Gidoi Onenaren Urrezko Globoa irabazi zuen.

## Argumentua

Homer Wells (Tobey Maguire) familia faltan ez dagoen umezurtza da. St. Cloud's umerzurztegian haurtxoa zelarik Wilbur doktorearen (Michael Caine) zaintzapean egon da, honek beti umezurtzei maitasuna eman dielarik. Baina Homer gaztea gizon bilakatzen doan einean bizitzak eskeintzen dizkion aukera zabalez ohartuko da, ondorioz Wilbur doktorearen jokamoldea ere zalantzan jartzen hasiko da.

## Aktoreak

* Tobey Maguire: Homer Wells
* Charlize Theron: Candy Kendall
* Delroy Lindo: Rose jauna
* Paul Rudd: Wally Worthington
* Michael Caine: Wilbur Larch doktorea
* Jane Alexander: Nurse Edna haurtzaina
* Kathy Baker: Angela haurtzaina
* Erykah Badu: Rose Rose
* Kieran Culkin: Buster
* Kate Nelligan: Olive Worthington
* Heavy D: Peaches
* K. Todd Freeman: Muddy
* Paz de la Huerta: Mary Agnes
* J. K. Simmons: Ray Kendall
* Evan Parke: Jack

## Kanpo estekak

* The Cider House Rules filmaren iragarkia ikusgai (Ingelesez)
* The Cider House Rules filmaren IMDBko fitxa irakurgai (Ingelesez)
* Datuak: Q648977
# The Cincinnati Kid

The Cincinnati Kid (euskaraz Cincinnatiko Mutila) 1965eko Norman Jewison kanadar zinema zuzendariaren drama filma bat da. Richard Jessup idazlearen izenburu berdineko eleberrian oinarritua dago. Bertan, Steve McQueen, Edward G. Robinson, Ann-Margret, Karl Malden, Tuesday Weld, Joan Blondell, Rip Torn, Jack Weston eta Cab Calloway aktoreek antzeztu zutelarik.

## Argumentua

Oharra: Atal honek istorio osoa edo amaiera argitzen du.
Eric Stoner (Steve McQueen), ezizenez Cincinatiko Mutila New Orleans hirira iritsi berri den poker jokalari guztiz aparta da. Haren ordezkaria Tiratzailea da (Karl Malden), hiriko karta-joko lehiaketen antolatzailea den Slade (Rip Torn) izeneko gizonarekin harremanetan jarri eta Cincinnatiko Mutila eta Lancey Howard (Edward G. Robinson), ezizenez Gizona, poker jokalari zahar, beterano eta mitikoaren aurkako lehiaketa bat ospatzea adostuko dute.
Lehiaketan aurrera doan einean karta-jokalariak kaleratzen joango dira, azkenean Lancey Howard eta Mutila aurrez-aurre finalean geldituz, baina Lancey beteranoa eterngabeko karta-jokoez nekatua eta Mutilak esku irabazlea duela dirudienean, ikusle gutien ustekaberako Lancey zakur zaharra irabazle izango da. Modu honetan Cincinatiko Mutilak bizitza eta jokoaren apaltasun lekzioa jaso eta diruz eskaz zebilen hasierako unera itzuliz.

## Aktoreak

* Steve McQueen: Eric Stoner, Mutila ("The Kid")
* Edward G. Robinson: Lancey Howard. Gizona ("The Man")
* Tuesday Weld: Christiane Rudd
* Ann-Margret: Melba Nyle William
* Karl Malden: Tiratzailea ("The Shooter")
* Rip Torn: William Jefferson Slade
* Cab Calloway: Yeller
* Joan Blondell: Behatz-luze anderea ("Lady Fingers")
* Jack Weston:Txerri ("Pig")
* Jeff Corey: Hoban
* Theo Marcuse: Felix
* Milton Selzer: Doc Sokal
* Ron Soble: Danny
* Karl Swenson: M. Rudd
* Émile Genest: Cajun
* Irene Tedrow: Rudd anderea
* Midge Ware: Alice Lee Slade
* Dub Taylor: Emailea

## Kanpo estekak

* The Cincinnati Kid filmaren IMDBko fitxa irakurgai (Ingelesez)
* The Cincinnati Kid filmaren trailerra edo iragarkia ikusgai. Youtube.com (Ingelesez)
* Datuak: Q499680
# The Circle (2017ko filma)

The Circle (euskaraz Zirkulua), 2017ko James Ponsoldt estatubatuarrak zuzendutako zientzia-fikziozko drama film bat da. Dave Eggers estatubatuar idazlearen 20q3ko izenburu berdineko eleberrian oinarritua dago. Emma Watson and Tom Hanks, as well as John Boyega, Karen Gillan, Ellar Coltrane, Patton Oswalt, Glenne Headly eta Bill Paxton aktoreek antzeztu zuten.
Danny Effman musikagileak soinu banda konposatu zuen. Bill Paxton aktorearen azken antzezpena uzan zen, 2017ko otsailean zendu baitzen.

## Argumentua

Oharra: Atal honek istorio osoa edo amaiera argitzen du.

## Aktoreak

* Emma Watson: Mae Holland
* Tom Hanks: Eamon Bailey
* John Boyega: Ty Lafitte
* Karen Gillan: Annie Allerton
* Ellar Coltrane: Mercer Regalado
* Patton Oswalt: Tom Stenton
* Bill Paxton: Vinnie Holland, Maeren aita
* Glenne Headly: Bonnie Holland, Maeren ama
* Nate Corddry: Dan
* Mamoudou Athie: Jared
* Jimmy Wong: Mitch
* Ellen Wong: Renata
* Smith Cho: Gina
* Poorna Jagannathan: Jessica Villalobos doktorea
* Judy Reyes: Olivia Santos kongresista
* Eve Gordon: Williamson senataria
* Beck: Bere burua antzeztuz
* Claudia O’Doherty: Zirkuluko kidea

## Kanpo estekak

* IMDBko fitxa irakurgai (Ingelesez)
* Datuak: Q21010849
* Multimedia: The Circle / Q21010849
# Teja Gregorin

Teja Gregorin (Ljubljana, 1980ko ekainaren 29a - ) Eslovakiako kirolaria ohia da, biatloian lehiatzen zena.
Neguko Olinpiar Jokoetan lau aldiz parte hartu zuen, 2002 eta 2014 bitartean, eta brontzezko domina lortu zuen Sotxin, 2014ko edizioan, 10 km jazarpeneko proban. Bi zilarrezko domina irabazi zituen Munduko Biatloi Txapelketan, 2009an eta 2012an.

## Kanpo estekak

* Datuak: Q258425
* Multimedia: Teja Gregorin / Q258425
# Tejeda de Tiétar

Tejeda de Tiétar Cáceresko probintziako udalerria da. Cácerestik 100 kilometrora dago. 2008ko erroldaren arabera 894 biztanle zituen 52,83 km²-ko azaleran.

## Kanpo estekak

* Datuak: Q1750981
* Multimedia: Tejeda de Tiétar / Q1750981
# Tejedor (musika taldea)

Tejedor Avilésko musika taldea da, 1990eko hamarkadan sortutakoa. Bertoko musika tradizionala jotzen dute.
Bere lehenengo albumean, Phil Cunningham ekoiztu zuena, Michael McGoldrick, Duncan Chisholm, James McKintosh edota Kepa Junkera bezalako musikariek parte hartu zuten.

## Diskografia

* Texedores de Suaños (1999)
* Llunáticos (Aris Música/Resistencia, 2003)
* Música Na Maleta (2007)
* Positivu (2011)

## Kanpo estekak

* Datuak: Q7695215
# Tejada (Burgos)

Tejada Burgosko udalerria da, Arlanza eskualdean dagoena.
2008ko urtarrilaren 1eko erroldaren arabera 39 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1641349
* Multimedia: Tejada / Q1641349
# Tejay van Garderen

Tejay van Garderen (Tacoma, 1988ko abuztuaren 12a), estatu batuetako txirrindulari ohia da. Umetan, Bere herrialdeko hainbat txapelketa irabazi zituen txirrindularitza modalitate ezberdinetan. Frantziako Tourrean 5. sailkatu zen bi ekitalditan.

## Palmaresa

2009
* 3. Olympia's Tourrean eta etapa bat
* Anjou Garaiko Tourra
* 2. Etorkizuneko Tourrean
2010
* Espainiako Vueltako etapa bat ( taldekako erlojupekoa)
2011
* Utahko Tourreko etapa bat
* 2. Algarveko Itzulian
2012
* Coloradoko Tourreko etapa bat
* USA Pro Cycling Challenge ko etapa bat
* 5. Frantziako Tourrean eta Gazteen sailkapena
2013
* Californiako Tourra eta etapa bat
* USA Pro Cycling Challenge eta etapa bat
2014
* Munduko taldekako Erlojupeko Txapelketa
* 2. Omango Tourrean
* 3. Kataluniako Voltan eta etapa bat
* 5. Frantziako Tourrean
* 6. Euskal Herriko Itzulian
2015
* Frantziako Tourreko etapa bat ( taldekako erlojupekoa)
* 2. Dauphiné Libérén
* 2. Omango Tourrean
2016
* Tirreno-Adriatikoko etapa bat
* 2. Andaluziako Itzulian eta etapa bat
* 5. Kataluniako Voltan
* 6. Suitzako Itzulian eta etapa bat
* 10. Romandiako Tourrean
2017
* Tirreno-Adriatikoko etapa bat
* Kataluniako Voltako etapa bat
* Italiako Giroko etapa bat
* 5. Kataluniako Voltan
* 6. Romandiako Tourrean
* 10. Espainiako Vueltan
2018
* Californiako Tourreko etapa bat
* Suitzako Itzuliko etapa bat
* Frantziako Tourreko etapa bat
* 3. Algarveko Itzulian
2019
* 2. Dauphiné Libérén
2020
* Kolonbiako Itzuliko etapa bat (taldekako erlojupekoa)

## Kanpo estekak

Tejay van Garderen - ProCyclingStats
* Datuak: Q356322
* Multimedia: Tejay van Garderen / Q356322